钦定古今图书集成/理学汇编/文学典/第009卷 > 辨体 > 《作议论文》
## 钦定古今图书集成/理学汇编/文学典/第009卷 > 辨体 > 《作议论文》

作议论文字，须考引事实无差忒，乃可传信后世。东
坡作《二疏赞》云：“孝宣中兴，以法驭人，杀盖韩、杨，盖三
良臣。先生怜之，振袂脱屣，使知区区，不足骄士。”其立
意超卓如此。然以其时考之，元康三年二疏去位，后
二年盖宽饶诛，又三年韩延寿诛，又三年杨恽诛。方
二疏去时，三人无恙。